HANKIJA NIMI: Tervise ja Heaolu Infosüsteemide Keskus

Pakkumusettepaneku nimetus: „SamTrack 2 RAAL mooduli andmelao analüüsi ja arenduse tööd“. 

Käesolevaga teeb Tervise ja Heaolu Infosüsteemide Keskus (hankija) Teile ettepaneku esitada pakkumus raamlepingu "Samtrack 2 Infosüsteemi arendus- ja hooldustööd" nr 3-9/4177-1 alusel.

Pakkumus tuleb esitada hiljemalt 27.10.2026 kell 13.00 e-posti aadressile erik.tamilin@tehik.ee. Pakkumus tuleb esitada eesti keeles ja digitaalselt allkirjastatult pakkuja allkirjaõigusliku isiku poolt.
Pakkumus esitatakse hankelepingu eseme tehnilises kirjelduses (Lisa 1) toodud tööde teostamiseks. Alternatiivsete pakkumuste esitamine ei ole lubatav. 
Täiendavad meeskonnarollid
Raamlepingu punkti 5.6 alusel näeb tellija käesoleva tellimuse täitmiseks ette kuni seitsme (7) täiendava meeskonnarolli kaasamise lisaks riigihankes nõutud meeskonnarollidele. Täiendavate rollide kaasamise vajadus tuleneb tellitavate tööde iseloomust ning vajadusest tagada tööde efektiivseks teostamiseks vajalik eripädevus.
Täiendavate rollide nimetused ja neile kehtivad kompetentsinõuded on esitatud käesolevas tellimuses. Pakkujal tuleb pakkumuses esitada iga täiendava rolli täitmiseks pakutava isiku nimi, roll ning andmed tema hariduse, töökogemuse ja asjakohaste projektide kohta ulatuses, mis võimaldab tellijal kontrollida isiku vastavust vastavale rollile kehtestatud kompetentsinõuetele.
Täiendavad meeskonnaliikmed ei asenda raamlepingus ette nähtud meeskonnaliikmeid.
Pakkumusena tuleb esitada:

1) tööde teostamiseks planeeritud meeskonnaliikmed isikuliselt, tuues välja ka meeskonnaliikmete rollid (vajadusel võib hankelepingu käigus poolte kokkuleppel meeskonnaliikmeid lisada). Kui täitja lisab või asendab meeskonnaliikmeid, tuleb nende uute meeskonnaliimete kohta, kelle osas ei ole andmeid varem esitatud, lisada andmed riigihankes avaldatud vormil. Täitja saab tööde teostamisel kasutada üksnes selliseid meeskonnaliikmeid, kes vastavad riigihankes seatud tingimustele;

2) maksumuse vorm (ühe töötunni hind, mis ei tohi olla kõrgem raamlepingus esitatud maksumusest. 

Alltöövõtjate kasutamisel tuleb pakkumuses vastav info välja tuua.
Töid teostatakse jooksva tunnihinna arvestuse põhiselt. Tööde ajaaruandes tuuakse välja tööde teostamiseks kulunud töötunnid isikute lõikes, seostades nimetatud isikud Jiras logitud tööülesannete ja kirjeldatud tegevustega. 
Töid tellitakse maksimaalselt 99 600 euro (ilma KM-ta) eest. Pakkumuse esitamisega kinnitab pakkuja, et lepingu tähtaja saabumiseks on teostatud hankelepingu eseme tehnilises kirjelduses toodud tööd. Pakkujal ei ole õigust tööde teostamiseks nõuda täiendavat tasu või väljamakseid. 
Küsimuste tekkimise korral palun võtke ühendust enne pakkumuse esitamise tähtaega aadressil ott.karp@tehik.ee.

Pakkumusettepanekuga koos edastatavad dokumendid: 

[bookmark: _Hlk131588899]Lisa 1. Tehniline kirjeldus;
Lisa 2. Hankelepingu projekt.
Lisa 3. Pakkumuskutse lisad (meeskonnavorm, maksumuse vorm)

